Józef Wesołowski

Józef Wesołowski (født 15. juli 1948 i Nowy Targ i Polen; død 27. august 2015 i Vatikanstaten) var en katolsk erkebiskop og til 2013 diplomat for Den Hellige Stol. Den 27. juni 2014 ble han tilbakeført til lekstanden etter anklager om seksuelt misbruk av mindreårige. Han appellerte beslutningen, og ved hans død var ankesaken ennå ikke pådømt.

Biografi

Prest
Józef Wesołowski ble presteviet den 21. mai 1972 for erkebispeømmet Krakow av erkebiskopen der, Karol Wojtyła (senere Johannes Paul II). Han tok doktorgrad i kirkerett i Roma. Som forberedelse for tjeneste i det pavelige diplomati studerte han ved Det pavelige diplomatakademi fra 1976. Han begynte sin tjeneste den 25. mars 1980. Hans første posteringer var til Sør-Afrika, Costa Rica, Japan, Sveits, India og Danmark - det apostoliske nuntiatur i Danmark dekket den gang alle de nordiske land, også Norge.

Erkebiskop
Den 3. november 1999 utnevnte pave Johannes Paul II ham til titularerkebiskop av Slebte og gjorde ham til apostolisk nuntius til Bolivia. Han ble bispeviet 6. januar 2000 av Johannes Paul II; medkonsekrerende var kurieerkebiskopene Giovanni Battista Re og Marcello Zago O.M.I.. 

Den 16. februar 2002 ble Józef Wesołowski apostolisk nuntius til Kasakhstan og Tadjikistan. Den 6. juli 2002 ble han dessuten apostolisk nuntius til Kirgisistan og den 6. november også til Usbekistan. 

Den 24. januar 2008 utnevnte pave Benedikt XVI til samme funksjon i Den dominikanske republikk og til apostolisk delegat i Puerto Rico.

Den 28. august 2015 døde Józef Wesołowski i en alder av 67 år av hjertestans.

Anklager om seksuelt misbruk av mindreårige
Den 21. august 2013 ble Wesołowski avsatt av pave Frans etter anklager om seksuelt misbruk av mindreårige. Ifølge medier i Den dominikanske republikk skulle diplomaten ha betalt syv mindreårige gutter for seksuelle handlinger. Som diplomat og vatikansk statsborger skulle han stilles for vatikansk domstol; strafferammen var ti års fengsel. Saken skulle begynne 12. juni 2015. I den kanoniske prosess ett år tidligere hadde Kongregasjonen for troslæren den 27. juni 2014 i første instans utelukket ham fra den klerikale stand. Wesołowski anket beslutningen, og annen instans behandling skulle opprinnelig finne sted i oktober 2014.

Etter et første avhør i september 2014 ble Wesołowski av strafferetten i Vatikanstaten av helsegrunner først ikke fengslet, men den 23. september 2014 satt i husarrest, etter at det ble ment at det var fare for at han ville flykte. Dette ble besluttet av pave Frans personlig, ifølge Vatikanets pressetalsmann pater Federico Lombardi. Kort etter ble det kjent at Wesołowski hadde samlet mer enn 100.000 barnepornografiske bilder på en computer. Den 3. desember 2014 fant det sted et møte mellom generalstatsadvokanten i Den dominikanske republikk, Francisco Domínguez Brito, og Promotor Iustitiae (aktor) ved Vatikanstatens domstol, Gian Piero Milano, om hvor saken stod. Wesołowskis husarrest var på dette tidspunkt blitt noe mildnet, men forpliktelsen å forbli i Vatikanstaten bestod.

Rettssaken ble satt den 11. juli 2015, men den da syke Wesołowski kom ikke. Saken ble da utsatt. Han døde en drøy måned senere.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio, O.P. (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (16235-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Henry Benedict Mary Clement Stuart of York (1725-1807) *1758
 Pave Leo XII (1760-1829) *1794
 Kardinal Chiarissimo Falconieri Mellini (1794-1859) *1826
 Kardinal Camillo Di Pietro  (1806-1884) *1839
 Kardinal Mieczyslaw Halka Ledóchowski (1822-1902) *1861
 Kardinal Jan Puzyna z Kosielsko (1842-1911) *1886
 Erkebiskop Józef Bilczewski (1860-1923) *1901
 Erkebiskop Bolesław Twardowski (1864-1944) *1919
 Erkebiskop Eugeniusz Baziak (1890-1962) *1933
 Pave Johannes Paul II (1920-2005) *1958
 Erkebiskop Józef Wesołowski (1948-2015) *2000

Referanser

Eksterne lenker 
 Se espera castigo de la Santa Sede: Agripino afirma Wesolowski fue destituido por pederastia, Listin Diario, Ramón Pérez Reyes, 2013-09-4, lest 2015-08-29.

Ambassadører til Bolivia
Ambassadører til Kasakhstan
Ambassadører til Kirgisistan
Ambassadører til Tadsjikistan
Ambassadører til Usbekistan
Ambassadører til Den dominikanske republikk
Pavelige nuntier
Polske katolske biskoper
Linjen Rebiba
Personer fra Nowy Targ fylke